ফাথিমাথ ধিয়ানা সাঈদ
ফাথিমাথ ধিয়ানা সাঈদ মালদ্বীপের একজন রাজনীতিবিদ, কূটনীতিক, আইনজীবী। তিনি দক্ষিণ এশিয়া আঞ্চলিক সহযোগিতা সংস্থার সাধারণ সচিব হিসেবে দায়িত্ব পালন করেছেন। ১৯৮৫ সালে সংস্থাটির যাত্রা শুরুর পর তিনিই প্রথম কোন নারী যিনি এই পদের দায়িত্ব পান। সার্ক মন্ত্রী পরিষদের ৩৩তম অধিবেশনে তিনি সাধারণ সচিবের দায়িত্ব পালন করেন। ২০১১ সালের ১ মার্চ তিনি দায়িত্ব গ্রহণ করেন। তার আগে এই পদে ভারতের শীল কান্ত শার্মা বহাল ছিলেন। এছাড়াও তিনি মালদ্বীপের প্রধান আইনজীবী ছিলেন। আর মালদ্বীপ সরকারের দক্ষিণ এশিয়া বিষয়ক কূটনীতিবিদ ছিলেন। জাপানের ওসাকা বিশ্ববিদ্যালয় থেকে আইন বিষয়ে স্নাতোকত্তর ডিগ্রি অর্জন করেন। বর্তমানে যুক্তরাজ্যের লেইচেস্টার বিশ্ববিদ্যালয় থেকে তিনি পিএইচডি ডিগ্রি অর্জনে পড়াশুনা করছেন।